Broj ugovora: Datum:

*Prodavac***,** adresa:*adresa Prodavca*, *JIB Prodavca* koju zastupa \_\_\_\_\_\_\_\_\_\_\_\_, u svojstvu Prodavca (u daljem tekstu: Prodavac),

i

**“OPTIMA Grupa” d.o.o. Banja Luka**, adresa: Kralja Alfonsa XIII broj 37a, 78000 Banja Luka, JIB 4402785320005 koju zastupa direktor Andrej Skladčikov, u svojstvu Kupca (u daljem tekstu: Kupac), u daljem tekstu zajedno: Strane, a posebno Strana:

zaključuju

**UGOVOR**

**o prodaji komprimovanog prirodnog gasa**

Član 1.

Ovim Ugovorom o prodaji komprimovanog prirodnog gasa (dalje u tekstu: Ugovor) uređuju se međusobni odnosi između Prodavca i Kupca u pogledu uslova prodaje komprimovanog prirodnog gasa (dalje u tekstu: KPG), kvaliteta usluge i kvaliteta gasa, vremena i mjesta isporuke gasa, količina gasa, cijene gasa, načina obračuna i plaćanja isporučenog gasa te ostalih međusobnih odnosa u skladu sa Opštim uslovima za snabdijevanje prirodnim gasom Prodavca (dalje u tekstu: Opšti uslovi u dijelu u kom su isti primjenjivi za ovaj predmet Ugovora).

Član 2.

Ugovorne strane su saglasne:

Da će Kupac od Prodavca u periodu od 01.01.2026. do 31.12.2026. godine kupiti do **11.000.000 Sm3** KPG-a.

Dinamika kupoprodaje KPG-a po mjesecima će biti definisana Prilogom ovog Ugovora.

Utvrđivanje količine KPG-a vršiće se preko točećih aparata - dispenzera otpreme KPG-a u kilogramima (kg). Fakturisanje će se vršiti u KM/Sm3 za svaku pojedinačnu isporuku. Preračunavanje količine isporučenog komprimovanog gasa u kilogramima (kg) u standardne kubne metre (Sm3) vršiće se na osnovu faktičke gustine gasa (kg/Sm3) u momentu utovara.

|  |  |
| --- | --- |
| Šifra kupca | 347 |
| Adresa dostave računa | RS/BiH, 78000, Banja Luka, |
| Kralja Alfonsa XIII, broj 37a |
| Tip i broj mjerača | Točeći aparat – dispenzer KPG model DNG21/CD/N |
| Mjerni instrument – maseni mjerač protoka Micro motion CNG050 |
| Maksimalna satna potrošnja Sm3/h | 500 |
| Namjena potrošnje gasa | Za dalju preprodaju |

Član 3.

Prodavac se obavezuje da će prodaju KPG-a obavljati pouzdano i kvalitetno te isporučivati gas standardnog kvaliteta u skladu sa Opštim uslovima, Zakonom o gasu, te pravilima struke i dobrim poslovnim običajima.

Član 4.

Prodavac će isporučivati i prodavati, a Kupac kupovati KPG za dalju prodaju istog.

Kupoprodaja prema uslovima ovog ugovora vršiće se u periodu od 1. januara do 31. decembra 2026. godine.

Član 5.

Cijena KPG-a sastoji se оd nabavne cijene, marže, varijabilnih i fiksnih troškova komprimovanja gasa, troškova prevoza (dostave) do mjesta na kom se isti predaje Kupcu.

Prodavac, u slučaju nastanka slične obaveze, objavljuje Akt o utvrđivanju cijena u skladu sa Zakonom o gasu u Službenom glasniku RS po dobijanju saglasnosti оd Regulatorne komisije za energetiku RS.

Cijena KPG-a će biti definisana Prilogom ovog Ugovora.

Član 6.

Fakturisanje KPG-a će se vršiti u KM/Sm3.

Član 7.

Prodavac se obavezuje da Kupcu svakog ponedeljka dostavi obračune za preuzeti KPG, koji obuhvataju isporuke preuzete od ponedjeljka do zaključno sa nedjeljom prethodne sedmice.

Račune za preuzeti KPG Prodavac je dužan dostaviti Kupcu na kraju svakog mjeseca (do 5. dana u mjesecu za prethodni mjesec).

Član 8.

Kupac je dužan da kupi minimalno 60% količine KPG planiranih dinamikom isporuke na mjesečnom nivou dok je preostalih 40% opciona varijanta pri čemu Kupac može odustati od te količine KPG ili je kupiti.

Član 9.

* 1. Kupac će preuzetu robu platiti u roku od 20 (dvadeset) dana od dana isporuke (datum na fakturi), pod uslovima iz člana 5. ovog Ugovora.
  2. Na računu za utovareni i preuzeti KPG naveden je način plaćanja (član 48. i 49. Opštih uslova).
  3. Obračun kamate za neblagovremeno plaćanje vrši se u skladu sa Zakonom o zateznoj kamati (Službeni glasnik RS br. 61/18).

Član 10.

Mjerna oprema na mjernom mjestu je vlasništvo Prodavca i isti ju je dužan održavati i baždariti o svom trošku, pod uslovima utvrđenim Zakonom o metrologiji, tehničkim i drugim propisima.

Član 11.

Prodavac može zbog baždarenja mjerač zamijeniti drugim odgovarajućim mjeračem uz obavezu da o tome izda potvrdu Kupcu. Prodavac i Kupac Zapisnikom konstatuju sve parametre i pokazatelje potrošnje KPG-a relevantne za obračun isporučenih količina KPG-a.

Član 12.

Ako se utvrdi da na mjernom mjestu nije registrovana potrošnja u određenom vremenskom periodu, odnosno da je registrovanje bilo nepotpuno, Prodavac može, zbog baždarenja mjerne opreme i dovođenja mjernog mjesta u ispravno stanje da zamijeni drugom odgovarajućom opremom uz obavezu da o tome izda potvrdu Kupcu.

Prodavac i Kupac zapisnikom konstatuju sve parametre i pokazatelje potrošnje komprimovanog gasa relevantne za obračun količina isporučenog komprimovanog gasa.

Član 13.

Plombu sa mjerne opreme, priključnog i obilaznog voda mjernog mjesta može da skine samo ovlašteni radnik Prodavca, o čemu je dužan sačiniti Zapisnik uz prisustvo i uz potpis Kupca.

Član 14.

Prodavac je dužan da po saznanjima o nestanku, smetnji ili oštećenju na mjernom mjestu u što kraćem roku, a najkasnije u roku od 2 (dva) dana obavijesti Kupca i preduzme odgovarajuće mjere za dovođenje mjernog mjesta u ispravno stanje.

Član 15.

Kupac može da zahtijeva vanrednu kontrolu mjerača, koja se mora završiti u roku od 10 (deset) dana od dana podnošenja zahtjeva.

Ako se kontrolom utvrdi da je mjerač ispravan, troškove kontrole iz stava 1. ovog člana snosi Kupac. Ako se kontrolom utvrdi da je mjerač neispravan, troškove kontrole iz stava 1. ovog člana snosi Prodavac.

Ukoliko se baždarenjem utvrdi da je mjerač imao grešku dva puta veću od klase tačnosti, ili zbog kvara izvjesno vrijeme nije mjerio potrošnju KPG-a, odnosno da je mjerenje bilo djelimično, isporučena količina KPG-a i period korekcije obračuna biće utvrđenа na osnovu važeće cijene gasa i rezultata izvršene kontrole.

Član 16.

Prodavac se obavezuje da će prodati Kupcu količinu KPG-a, koja je definisana članom 2. ovog Ugovora.

Iznimno od stava (1) ovog člana Prodavac može smanjiti ili ograničiti isporuku gasa u slučaju kriznih stanja u skladu sa članovima 15-17. Opštih uslova.

Član 17.

Prodavac ne snosi odgovornost ako nastupi nemogućnost isporuke KPG-a ili smanjenje količine gasa koja se isporučuje, zbog više sile ili ako dođe do prekida u isporuci od strane snabdjevača gasa bez krivice Prodavca, ili zbog zabrane uvoza gasa ili ekonomskih mjera propisanih Zakonom ili uredbom Vlade RS, u primjenljivom dijelu.

Član 18.

Prodavac može bez prethodne najave privremeno ograničiti ili prekinuti isporuku gasa Kupcu, zbog kvarova i havarija na distributivnom (transportnom) sistemu ili direktnom gasovodu Slobodnica-Brod, iznenadnih preopterećenja distributivnog (transportnog) sistema ili direktnog gasovoda Slobodnica-Brod, i drugih nepredviđenih slučajeva, ako prekid ne traje duže od 2 (dva) sata.

Izuzetno, Prodavac može bez prethodne najave ograničiti ili prekinuti isporuku gasa Kupcu, ukoliko prekid traje duže od 2 (dva) sata, u slučajevima dejstva više sile i u drugim nepredviđenim slučajevima koje nije mogao predvidjeti ili čije posljedice ne može otkloniti.

U slučaju nastupanja okolnosti iz stava 2. ovog člana, Prodavac je dužan da bez odlaganja na najefikasniji način obavijesti Kupca KPG-a o razlozima i očekivanom trajanju mjera za uspostavljanje redovne isporuke KPG-a.

Član 19.

Prodavac može privremeno umanjiti ili prekinuti prodaju KPG-a radi održavanja ili radova na spajanju, rekonstrukciji i/ili proširenju sistema zbog ispunjavanja ugovornih obaveza.

Prodavac je dužan prethodno obavijestiti Kupca o preduzimanju radnji iz stava 1. ovog člana, najkasnije 24 časa prije preduzimanja istih, ukoliko ne postoji opasnost za sigurnost objekata, ljudi i imovine, te opasnost za sigurnost snabdijevanja.

Član 20.

Prodavac može izvršiti prekid prodaje KPG-a u sljedećim slučajevima:

* kod kvara ili oštećenja na unutrašnjim gasnim instalacijama Prodavca,
* kad Kupac nije izmirio preuzete finansijske obaveze iz ugovora na način naveden u članu 11. Opštih uslova,
* kad se utvrdi nedostatak ili oštećenje plombe ili oštećenje mjernog mjesta,
* kad Kupac koristi gas uz povrede projektne dokumentacije i dozvola, kojima se definiše način njegovog korištenja,
* kad Kupac ometa normalnu isporuku komprimovanog gasa drugim kupcima,
* kad Kupac ne poštuje posebne uslove o ograničenju isporuke komprimovanog gasa,
* kad Kupac na zahtjev Prodavca, prekomjerno preuzetu količinu KPG-a ne svede na ugovorenu vrijednost u zahtijevanom roku,
* kad Kupac onemogući pravilno registrovanje preuzetih količina KPG-a ili koristi KPG bez zahtijevanog mjernog mjesta ili mimo njega,

i u drugim opravdanim slučajevima predviđenim Opštim uslovima.

U slučajevima obustave, ograničenja i prekida isporuke Prodavac će postupati prema Opštim uslovima i zakonskim propisima RS.

Član 21.

Kupac ima pravo:

* na kupovinu komprimovanog gasa na nediskriminirajući način i po uslovima iz ovog Ugovora,
* podnijeti prigovor Prodavcu zbog nepravilnosti rada, propusta ili greške Prodavca u skladu sa Opštim uslovima,
* na naknadu štete, koja je prouzrokovana neosnovanom obustavom isporuke KPG-a, isporukom KPG-a smanjenog kvaliteta ili neopravdanim ograničenjem isporuke KPG-a u skladu sa odredbama Opštih uslova i zakonskih propisa RS,
* da bude informisan o svim značajnim pitanjima u vezi sa snabdijevanjem KPG-om, na prikladan način.

Član 22.

Obaveze Kupca su:

* da redovno i blagovremeno plaća preuzeti KPG,
* da nadoknadi štetu drugom Kupcu i/ili Prodavcu, prouzrokovanu nedozvoljenim radnjama ili neispravnostima njegovih uređaja ili instalacija,

Član 23.

Razlozi za prestanak Ugovora definisani su u Članu 34. Opštih uslova, a nastaju usljed:

* promjene vlasništva Kupca,
* smrti Kupca, odnosno prestanka pravnog lica u svojstvu Kupca,
* sporazuma između ugovornih strana,
* otkaza ugovora,
* isteka roka na koji je ugovor zaključen i
* u slučaju nastupanja okolnosti za prestanak ugovora propisanih zakonom.

Kupac može raskinuti ovaj Ugovor uz podnošenje pisanog zahtjeva za raskid uz poštovanje otkaznog roka od 15 dana. Prodavacće prihvatiti raskid ovog Ugovora pod uslovom da je Kupac na dan raskida podmirio sve svoje fınansijske obaveze.

Član 24.

Ugovorne strane su saglasne da će međusobne obaveze koje nisu regulisane ovim Ugovorom rješavati u skladu sa važećim Zakonom o gasu, Opštim uslovima snabdijevanja prirodnim gasom, Pravilnikom o tarifnoj metodologiji u sistemu transporta, distribucije, skladištenja i snabdijevanja prirodnim gasom i Cjenovnikom nestandardnih usluga Prodavca.

Član 25.

Za slučajeve koji nisu uređeni ovim Ugovorom i odredbama akata iz člana 27. ovog Ugovora primjenjivaće se važeće odredbe Zakona o obligacionim odnosima i drugim propisima koji uređuju takve ili slične slučajeve.

Član 26.

Ugovorne strane su saglasne da sve eventualne nesuglasice najprije riješe sporazumno.

Ako se na taj način ne riješi spor postoji mogućnost podnošenja prigovora Prodavcu.

Prodavac je obavezan postupiti u skladu sa procedurom za rješavanje prigovora i u rokovima propisanim u Opštim uslovima i Zakonu o gasu.

Ako se spor ne riješi po prigovoru Kupca, Kupac se može obratiti Regulatornoj komisiji sa zahtjevom za pokretanje procedure u slučaju spora, u skladu sa članom 30. Zakona o gasu.

Za sve druge vrste sporova nadležan je stvarno nadležni sud u Banjoj Luci.

Član 27.

Svaka od Strana dužna je da obezbijedi zaštitu Povjerlјivih informacija, koje joj postanu dostupne u okviru ovog Ugovora, od neovlaštenog korišćenja, širenja ili objavlјivanja.

Za potrebe ovog Ugovora, termin „Povjerlјive informacije“ označava sve informacije po ovom Ugovoru koje imaju stvarnu ili potencijalnu vrijednost zbog toga što su nepoznate trećim licima, koje nisu namijenjene širu distribuciju i/ili korišćenje od strane neograničenog kruga lica, koje zadovolјavaju zahtjeve iz zakonskih propisa Bosne i Hercegovine, ili informacije koje Strane izričito definišu kao povjerlјive.

Zaštita povjerlјivih informacija mora se osiguravati u periodu izvršenja ovog Ugovora, kao i u roku od tri godine od završetka njegovog roka važenja, a u pogledu „know-how“ – sve dok je na snazi povjerlјivost podataka koji čine njegov sadržaj. Odgovarajuća Strana ovog Ugovora snosi odgovornost za činjenje (nečinjenje) svojih radnika i drugih lica koja dobiju pristup Povjerlјivim informacijama.

Obaveze poštovanja povjerlјivosti, koje su predviđene ovim Ugovorom, ne obuhvataju slučajeve dostavlјanja informacija državnim organima na način utvrđen zakonskim propisima Bosne i Hercegovine, a takođe se ne odnose na javno dostupne informacije, koje su postale poznate trećim licima bez krivice Strana.

Šteta, izazvana povredom odredbe o povjerlјivosti, određuje se i nadoknađuje u skladu sa važećim zakonskim propisima Bosne i Hercegovine.

Član 28.

Prilikom izvršenja obaveza po ovom Ugovoru, Strane, njihova povezana lica, radnici ili posrednici neće platiti, neće predložiti da plate i neće dozvoliti plaćanje bilo kojih novčanih sredstava ili materijalnih vrijednosti bilo kojim licima, direktno ili indirektno, radi vršenja uticaja na radnje ili odluke takvih lica, a u cilju sticanja određenih nezakonitih prednosti, ili u druge nezakonite svrhe.

Prilikom izvršavanja svojih obaveza po ovom Ugovoru, Strane, njihova povezana lica, radnici ili posrednici neće vršiti radnje koje su zakonskim propisima koji se odnose na ovaj Ugovor kvalifikovane kao davanje ili uzimanje mita, potplaćivanje, kao i radnje kojim se krše zahtjevi iz važećih zakonskih propisa i međunarodnih pravnih akata o borbi protiv legalizacije (pranja novca) od prihoda stečenih kriminalom.

Svaka od Strana ovog Ugovora odbiće da na bilo koji način stimuliše radnike druge Strane, uključujući davanje novčanih iznosa, poklona, besplatnog izvršavanja radova (usluga) za njihov račun, kao i na druge načine koji nisu navedeni u ovoj tački, a kojim bi se takav radnik stavio u određenu zavisnost, i kojim bi se obezbijedilo da taj radnik vrši određene radnje u korist Strane koja je omogućila takvu stimulaciju.

Pod radnjama radnika koje bi takav radnik vršio u korist strane koja mu je omogućila stimulaciju podrazumijevaju se:

* omogućavanje neopravdanih prednosti u odnosu na druge saugovarače;
* davanje određenih garancija;
* ubrzavanje postojećih procedura;
* druge radnje koje takav radnih vrši u okviru svojih radnih dužnosti , a koje su u suprotnosti

sa principima transparentnosti i otvorenosti u odnosima između Strana.

U slučaju da neka od Strana sumnja da je došlo, ili da može doći do povrede neke od odredbi iz ovog člana Ugovora, ta Strana je dužna da obavijesti o tome drugu Stranu u pismenom obliku. U takvom pismenom obavještenju data Strana je dužna da se pozove na činjenice ili da dostavi materijale koji osnovano potvrđuju, ili daju osnovu za pretpostavku da je došlo, ili da može doći do povrede određenih odredbi iz ovog člana Ugovora.

Nakon što uputi pismeno obavještenje, odgovarajuća Strana ima pravo da obustavi izvršenje obaveza po ovom Ugovoru, sve dok od druge Strane ne dobije potvrdu toga da do povrede nije došlo, ili neće doći. Takva potvrda mora biti poslana u roku od deset radnih dana od datuma prijema pismenog obavještenja.

Strane u ovom Ugovoru prihvatiće sprovođenje postupaka za sprečavanje korupcije i kontrolisaće poštovanje istih. Pri tome će Strane uložiti razumne napore da minimalizuju rizike iz poslovnih odnosa sa saugovaračima koji mogu biti u uključeni u koruptivne aktivnosti, i uzajamno će sarađivati u cilju sprečavanja korupcije. Pri tome će Strane osigurati sprovođenje kontrolnih postupaka u cilju sprečavanja rizika od uključivanja Strana u koruptivne aktivnosti.

Strane će garantovati sprovođenje odgovarajućeg postupka vezano za činjenice dostavljene tokom izvršenja ovog Ugovora, uz poštovanje principa povjerljivosti i primjenu efikasnih mjera za otklanjanje problema u praksi i sprečavanja mogućih konfliktnih situacija.

Strane će garantovati punu povjerljivost vezano za izvršenje odredbi iz ovog člana Ugovora, kao i odsustvo negativnih posljedica, kako ukupno za Stranu koja se obratila za zahtjevom, tako i za konkretne radnike Strane koja se obratila za zahtjevom, a koji su prijavili izvršene povrede.

U slučaju da jedna od Strana prekrši obavezu uzdržavanja od radnji zabranjenih ovim članom, i/ili u slučaju da druga Strana u Ugovorom utvrđenom roku ne dobije potvrdu toga da do povrede nije došlo ili neće doći, druga Strana može da raskine ovaj Ugovor na zakonom utvrđen način. Strana na čiju je inicijativu, a po osnovama predviđenim odredbama ovog člana, Ugovor bio raskinut, ima pravo da zahtijeva naknadu stvarne štete koja je nastala zbog takvog raskida.

Član 29.

Izmjena ugovorenih uslova snabdijevanja je moguća u skladu sa odredbama ovog Ugovora. Sve izmjene i dopune ovom Ugovoru važeće su samo u slučaju, ako su sačinjene u pisanom obliku, kao Aneks ili Prilog uz Ugovor, i potpisane od strane ovlaštenih predstavnika obe strane.

Član 30.

Ovaj ugovor stupa na snagu od datuma njegovog obostranog potpisivanja i važi dok strane u potpunosti ne izvrše svoje obaveze u skladu sa odredbama ovog Ugovora ili važećeg zakonodavstva.

Član 31.

Ovaj Ugovor je sačinjen u 4 (četiri) istovjetna primjerka, po jedan primjerak za svaku ugovornu stranu.

Kupac:

**OPTIMA Grupa d.o.o.**

**Banja Luka**

\_\_\_\_\_\_\_\_\_\_\_\_\_\_\_\_\_\_\_\_

Andrej Skladčikov

Prodavac:

\_\_\_\_\_\_\_\_\_\_\_\_\_\_\_\_\_\_\_\_